
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 117  
                                                                din 31 iulie 2024
privind însușirea raportului de evaluare a unui imobil – teren, aprobarea prețului de pornire la licitație 

în vederea vânzării acestuia, a modalității de plată a prețului și a documentației de vânzare

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 8.578/04.03.2024 şi la Consiliul Local Sighișoara cu nr. 17.428/17.05.2024, de referatul de aprobare, înregistrat cu nr. 8.581/04.03.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 215/28.09.2023 privind însușirea de către Consiliul Local Sighișoara a unei propuneri de cumpărare a unui teren aflat în proprietatea privată a Municipiului Sighișoara și aprobarea inițierii vânzării acestuia;


Având în vedere Raportul de evaluare a terenului intravilan în suprafață de 829 mp., situat în Sighișoara, jud. Mureș, înscris în C.F. nr. 56069 (nr. C.F. vechi: 11725), nr. cad. 56069 (nr. cad. vechi 1852), nr. top. 3343/2/1/11, cu categoria de folosință fâneață, raport întocmit de către ing. Moldovan Tudor, expert evaluator – membru titular ANEVAR, înregistrat la Municipiul Sighișoara cu nr. 39.709/06.12.2023, potrivit căruia valoarea de piață a terenului este de 133.562 lei;

Având în vedere că în patrimoniul Municipiului Sighișoara, imobilul – teren pentru care s-a aprobat inițierea vânzării prin licitație, conform Hotărârii Consiliului Local Sighișoara nr. 215/28.09.2023, este înscris ca mijloc fix aparținând domeniului privat, sub nr. de inventar 51.245 și valoare de inventar 92.199,93 lei;

Având în vedere art. 18, pct. B, din Capitolul V. Metodologia vânzării prin licitație publică deschisă din Regulamentul de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021 și modificat prin Hotărârea Consiliului Local Sighișoara nr. 9/09.02.2024;

Având în vedere art. 9 din Hotărârea Consiliului Local Sighișoara nr. 203/29.09.2021 privind constituirea comisiei de evaluare a ofertelor depuse în cadrul procedurii licitației organizate în vederea vânzării bunurilor imobile proprietate privată a Municipiului Sighișoara și a comisiei de soluționare a contestațiilor;


Având în vedere  prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că urmare a comparării valorii de inventar a terenului în suprafață de 829 mp., situat în Sighișoara, jud. Mureș, înscris în C.F. nr. 56069 (nr. C.F. vechi: 11725), nr. cad. 56069 (nr. cad. vechi 1852), nr. top. 3343/2/1/11, cu categoria de folosință fâneață, respectiv 92.199,93 lei, cu prețul de piață, stabilit prin raportul de evaluare, respectiv 133.562,00 lei, a bunului care urmează a fi vândut, se constată că valoarea mai mare o are prețul de piață;


Luând în considerare valoarea înscrisă în Factura nr. 2163/05.12.2023, reprezentând Raport evaluare terenuri și clădire, conform comandă nr. 37.333/13.11.2023, emisă de Moldovan Tudor P.F.A., respectiv 800,00 lei, adică 400,00 lei/raport de evaluare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 8.580/04.03.2024, prin care se propune însușirea raportului de evaluare a unui imobil – teren, aprobarea prețului de pornire la licitație în vederea vânzării acestuia, a modalității de plată a prețului și a documentației de vânzare;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (2) şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu completările și modificările şi ulterioare;

H O T Ă R Ă Ș T E:

Art. 1. Se însușește Raportul de evaluare, înregistrat la Municipiul Sighișoara cu nr. 39.709/06.12.2023, întocmit de către ing. Moldovan Tudor, expert evaluator – membru titular ANEVAR, pentru stabilirea prețului de piață a terenului intravilan în suprafață de 829 mp., situat în Sighișoara, jud. Mureș, înscris în C.F. nr. 56069 (nr. C.F. vechi: 11725), nr. cad. 56069 (nr. cad. vechi 1852), nr. top. 3343/2/1/11, cu categoria de folosință fâneață, raport de evaluare regăsit în anexa nr. 1 la prezenta hotărâre.

Art. 2. Se aprobă prețul de pornire al licitației pentru vânzarea terenului intravilan în suprafață de 829 mp., situat în Sighișoara, jud. Mureș, înscris în C.F. nr. 56069 (nr. C.F. vechi: 11725), nr. cad. 56069 (nr. cad. vechi 1852), nr. top. 3343/2/1/11, cu categoria de folosință fâneață, la valoarea de 133.962,00 lei, stabilită prin Raportul de evaluare întocmit de ing. Moldovan Tudor, expert evaluator – membru titular ANEVAR, înregistrat la Municipiul Sighișoara cu nr. 39.709/06.12.2023, respectiv de 133.562,00 lei, la care s-au adăugat cheltuielile ocazionate de documentația cadastrală și raportul de evaluare, potrivit prevederilor art. 18, lit. B, pct. V din Regulamentul de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021 și modificat prin Hotărârea Consiliului Local Sighișoara nr. 9/09.02.2024, respectiv de 400,00 lei.

Art. 3. Se aprobă plata integrală ca modalitate de plată a prețului de vânzare a terenului, astfel cum va fi stabilit în urma licitației.

Art. 4. Se aprobă documentația de vânzare pentru terenul intravilan în suprafață de 829 mp., situat în Sighișoara, jud. Mureș, înscris în C.F. nr. 56069 (nr. C.F. vechi: 11725), nr. cad. 56069 (nr. cad. vechi 1852), nr. top. 3343/2/1/11, cu categoria de folosință fâneață, compusă din: Caiet de sarcini și Instrucțiuni pentru ofertanți, anexele nr. 2.1., respectiv nr. 2.2. la prezenta hotărâre.

Art. 5. Vânzarea propriu-zisă a terenului, în înțelesul prevederilor Legii nr. 287/2009 privind Codul civil, republicată, cu modificările și completările ulterioare, va fi perfectată prin act autentic la un birou notarial public.

Art. 6. Cheltuielile generate de încheierea actului notarial precum și de înscrierile și notările în cartea funciară cad în sarcina exclusivă a cumpărătorului.

Art. 7. Se mandatează Primarul Municipiului Sighișoara, domnul Ioan - Iulian Sîrbu, să semneze contractul de vânzare - cumpărare a imobilului – teren, în formă autentică.

Art. 8. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Compartimentul Administrarea Domeniului Public și Privat, Compartimentul Buget, Contabilitate, Salarizare – Direcția Economică, Serviciul Impozite, Taxe și Executare Creanțe – Direcția Economică şi Compartimentul Juridic din cadrul Municipiului Sighişoara.

Art. 9. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Burghelea Bogdan - Ioan                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.

14 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 117/31.07.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


